stanford-oval/wikipedia huggingface dataset:
Beniamino Gigli
Elokuvaluettelo

Non ti scordar di me / (Älä unohda minua), ohjaus Augusto Genina (1935) Berliini
Sinfonie di cuori, ohjaus Karl Heinz Martin (1936) München
Ave Maria, ohjaus Johannes Riemann (1936) Berliini
Solo per te / (Olet kaikkeni), ohjaus Carmine Gallone (1937) Rooma
Dir gehört mein Herz (Sinulle kuuluu sydämeni) Carmine Gallone (1938) Rooma
Die Stimme Des Herzens / (Sano se sävelin), ohjaus Karl Heinz Martin (1937) München
Giuseppe Verdi / (Verdin kolme rakkautta), ohjaus Carmine Gallone (1938) Rooma
Marionette, ohjaus Carmine Gallone (1938) Rooma
Casa lontana, ohjaus Johannes Riemann (1940) Rooma
Ritorno (Unelmien sävel), ohjaus Géza von Bolvary (1940) Rooma
Mamma (Mamma mia), ohjaus Guido Brignone (1940) Rooma
Vertigine (Rakkauden tragedia), ohjaus Guido Brignone (1941) Rooma
Silenzio, si gira! (Rakastan vain sinua), ohjaus Carlo Campogalliani (1943)
Lache Bajazzo/I Pagliacci (Naura Pajazzo), ohjaus italiaksi Giuseppe Fatigati ja saksaksi Leopold Hainisch (1942 ja 1943) Berliini
Voglio bene soltanto a te, ohjaus Giuseppe Fatigati (1946) Rooma
Follie per l'opera, ohjaus Mario Costa (1949) Rooma
Leckerbissen, ohjaus Werner Malbran (1947/48) Länsi-Saksa (Kompilaatio filmi / Arkikistomateriaalista koostettu)
Una voce nel tuo cuore, ohjaus Alberto D'Avers (1949) Rooma
Taxi di notte, ohjaus Carmine Gallone (1950) Rooma
Soho Conspiracy, ohjaus Cecil H. Williamson (1950) Yhdistynyt kuningaskunta
Puccini - Liebling der Frauen, Meister der Melodien (Suuri Puccini), ohjaus Carmine Gallone, (1953) Rooma
Tärkeimmät roolit

| 0 | 1 | 2 |
| --- | --- | --- |
| Ooppera | Rooli | Esityskerrat |

| Tosca | Cavaradossi | 196 |
| La Gioconda | Enzo | 169 |
| Manon (Massenet) | Le Chevalier des Grieux | 161 |
| La Bohème | Rodolfo | 154 |
| Andrea Chénier | Andrea Chénier | 154 |
| Mefistotele | Faust | 154 |
| Lodoletta (Mascagni) | Flammen | 87 |
| La Traviata | Alfredo Germont | 86 |
| Lucia di Lammermoor | Edgardo | 83 |
| Naamiohuvit | Riccardo / Kustaa III | 80 |
| Cavalleria rusticana | Turiddu | 77 |
| Manon Lescaut | Renato des Grieux | 76 |
| Kohtalon voima | Alvaro | 74 |
| Aida | Radames | 73 |
| Rigoletto | Mantua Herttua | 63 |
| Pajatso | Canio | 55 |
Giglin omaelämäkerrat

Gigli, Beniamino: Confidenze (toim. Italo Toscani).  Roma:  Istituto per l'Enciclopedia de Carlo, 1942.
Gigli, Beniamino: Confidenze (Toinen laajennettu painos).  Roma:  De Carlo Editore, 1942.
Gigli, Beniamino: Confidenze (´3. p.).  Roma:  De Carlo Editore, 1943.
Gigli, Beniamino: La verità sul mio "caso.".  Roma:  Società Tipografica Editrice Italiana, 1945.
Gigli, Beniamino: Memorie.  Milano:  A. Mondadori, 1957.
Gigli, Beniamino: The memoirs of Beniamino Gigli (Käännös Darina Silone).  London:  Cassell, 1957.
Gigli, Beniamino: Memorias de Beniamino Gigli (Käännös Manuel Barberá).  Buenos Aires:  Editorial Troquel, 1957.
Gigli, Beniamino: Und es blitzten die Sterne: Geschichte meines Lebens (Käännös Ruth Uecker-Lutz).  Hampurg:  Sternbücher, 1957.
Gigli, Beniamino: Elämäni tarina (Käännös Maire Pulkkinen).  Helsinki:  Fazerin musiikkikauppa, 1958.
Gigli, Beniamino: Mitt liv som sångare (Käännös Ingeborg von Rosen).  Stockhlm:  Norstedt, 1958.
Gigli, Beniamino: Vospominaniia.  Leningrad:  Izdatelstvo "Muzyka,", 1964.
Gigli, Beniamino: Atminas (Käännös A. Birzeniece).  Riga:  Liesma, 1967.
Gigli, Beniamino: Môj zibot v speve.  Bratislava:  Editio Supraphon, 1967.
Gigli, Beniamino: Pamietniki (Käännös Halszka Wisniowska).  Krakova:  Polskie Wydawnictwo Muzyczne, 1973.
Gigli, Beniamino: The memoirs of Beniamino Gigli (Käännös Darina Silone).  New York:  Arno Press (Cassell’in kirjan uusintapainos vuodelta 1957), 1977.
Gigli, Beniamino: Beniamino Gigli emlékiratai.  Budapest:  Zenemükiadó, 1984.
Gigli, Beniamino: Il romanzo della mia voce.  Napoli:  Pagano (A Mondatorin kirjan uusintapainos vuodelta 1957), 1999.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Beniamino Gigli -seuran kotisivut
Beniamino Gigli Yle Radio 1:n Musiikin mestareita -sarjassa (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Suomi (KANTO)  Belgia  Yhdysvallat  Latvia  Tšekki  Australia  Kroatia  Alankomaat  Puola 
Tieteilijät:  CiNii 
Taiteenala:  Discography of American Historical Recordings  FID  MusicBrainz 
Henkilöt:  Dizionario Biografico degli Italiani  Deutsche Synchronkartei  Deutsche Biographie  DDB  Trove  Elonet 
Muut:  Europeana  SNAC  IdRef 
Beniamino Giglin hautajaissaattue Roomassa 1957.
Meningokokkirokotteet

Meningokokkirokote
Meningokokkirokotteet ovat rokotteita, joita käytetään meningokokkibakteerin (Neisseria meningitidis) aiheuttamien, potentiaalisesti hengenvaarallisten infektioiden, erityisesti aivokalvotulehduksen ja verenmyrkytyksen torjuntaan. Meningokokkibakteerilla on useita serotyyppejä. Rokotteet on suunnattu joko serotyyppejä A, C, W-135 ja Y vastaan tai serotyyppiä B vastaan. Kukin rokote suojaa ainoastaan niiltä serotyypeiltä, joita vastaan se on suunnattu.
Meningokokin aiheuttama vaikea yleisinfektio ja aivokalvotulehdus luokitellaan yleisvaarallisiksi tartuntataudeiksi. Suomessa on olemassa kansallinen toimenpideohje, jota noudatetaan aina meningokokkitapauksen ilmaantuessa. Jokaisesta tapauksesta on tehtävä tartuntatauti-ilmoitus valtakunnalliseen tartuntatautirekisteriin ja henkilöstä otetut näytteet tutkitaan keskitetysti Terveyden ja hyvinvoinnin laitoksella bakteerin serotyypin määrittämiseksi.
Taudinaiheuttaja

Meningokokkibakteeri tarttuu pisara- tai kosketustartuntana oireettomalta henkilöltä, joka kantaa bakteeria nenänielussaan. Suomessa tällaisia oireettomia kantajia arvioidaan olevan 5–10 % väestöstä. Pienelle osalle tartunnan saaneista tartunta johtaa yleisinfektioon, jonka keskeisimpiä oireita ovat aivokalvotulehdus tai verenmyrkytys. Aivokalvontulehdukseen menehtyy joka kymmenes ja verenmyrkytykseen 30 % sairastuneista. Eloonjääneille voi jäädä pysyvä aivovaurio ja hoidon yhteydessä voidaan joutua jopa amputoimaan raajoja.
Meningokokkibakteerilla tunnetaan 12 seroryhmää, jotka eroavat toisistaan bakteerin kapselin pinnalla esiintyvien polysakkaridien osalta. Tärkeimmät taudinaiheuttajat ovat seroryhmät A, B, C, W, X ja Y. Vallitsevat seroryhmät vaihtelevat maantieteellisesti. Suomessa, kuten useimmissa länsimaissa, tavataan pääasiassa seroryhmiä B, C ja Y. Viime aikoina ryhmä W on yleistynyt merkittävästi maailmalla ja erityisesti sen hypervirulentti klooni MenW:cc11 myös Euroopassa
Meningokokilla on erittäin merkittävä esiintymisalue Saharan eteläpuolisessa Afrikassa ns. meningiittivyöhykkeellä, joka ulottuu likimain Saharan eteläreunalta päiväntasaajalle.
Kohderyhmä

Maailmalla meningokokkirokotuksen kohderyhmää ovat ennen kaikkea alle 5-vuotiaat lapset. Suomessa meningokokkitauti on kuitenkin erittäin harvinainen, sen ilmaantuvuus on vain noin 20 tapausta vuosittain, eikä lapsia siksi Suomessa rokoteta automaattisesti kuten monissa muissa Euroopan maissa. Elokuusta 2020 lähtien meningokokkirokote on ollut Suomen kansallisessa rokotusohjelmassa maksutta saatavilla eräille riskiryhmille. Näitä riskiryhmiä ovat:
C3, C5-C9, properdiini, faktori D tai faktori H -komplemettipuutoksesta kärsivät sekä komplemetin aktivaatiota estävää lääkitystä saavat,
potilaat, joilta puuttuu perna tai joilla on pernan vajaatoiminta,
sirppisoluanemiasta kärsivät sekä
potilaat, joilla esiintyy krooninen käänteishyljintä kantasolusiirron jälkeen.
Toimenpideohjeen mukaisesti rokotetta tarjotaan siprofloksasiini-antibioottikuurin ohessa myös niille, joiden lähipiirissä on meningokokkitautiin sairastunut, mikäli bakteeri on sellaista kantaa johon on olemassa rokote.
Korkean tartuntariskin vuoksi meningokokki ACWY -rokotus annetaan Suomessa varusmiespalvelukseen ja naisten vapaaehtoiseen asepalvelukseen astuville.
Matkailijat eivät yleensä tarvitse meningokokkirokotusta. Sitä kuitenkin suositellaan Afrikkaan meningiittivyöhykkeelle matkustaville, jos tarkoitus on oleskella turistikohteiden ulkopuolella. Rokotetta voidaan suositella myös muulloin yksilöllisen riskiarvion perusteella. Joissakin länsimaissa koululaisilta ja yliopisto-opiskelijoilta saatetaan vaatia ACWY- tai B-rokotetta.
Saudi-Arabia vaatii pyhiinvaeltajilta todistuksen ACWY-meningokokkirokotuksesta. Rokotustodistus tulee voimaan 10 vuorokautta pistoksen antamisesta.
Maailman terveysjärjestö WHO suosittelee yleisen rokotusohjelman käynnistämistä, jos taudin ilmaantuvuus on suurempi kuin 10 tapausta 100 000 asukasta kohti vuodessa tai jos invasiivista meningokokkitautia tavataan enemmän kuin 2–10 tapausta 100 000 asukasta kohti vuodessa.
Rokotteet

Suomessa on nykyisin käytössä neljä meningokokkirokotetta. Kansallisen rokoteohjelman kautta käytössä ovat Pfizerin valmistama Nimenrix ACWY-serotyyppejä vastaan sekä GSK:n valmistama Bexsero B-serotyyppiä vastaan. Saatavilla ovat myös GSK:n valmistama Menveo ACWY-serotyyppejä vastaan sekä Pfizerin valmistama Trumenba B-serotyyppiä vastaan.
Serotyypiltä C suojaava Neisvac-C -rokote sekä ACWY-polysakkaridirokote Mencevax ACWY Novum eivät ole enää käytössä Suomessa, mutta muualla maailmalla niitä saatetaan vielä käyttää. Ennen vuotta 2017 Suomessa armeijan käyneet ovat saaneet polysakkaridirokotteen. Mahdolliset myöhemmät tehosteet annetaan konjugaattirokotteilla.
Rokotteet > ACWY-serotyyppirokotteet

Nimenrix ja Menveo ovat konjugaattirokotteita, joissa rokotteen vaikuttava antigeeni on yhdistetty eli konjugoitu kantajaproteiiniin. Yksi rokoteannos on tilavuudeltaan 0,5 ml ja se annetaan pistoksena lihakseen. Kumpaakaan rokotetta ei saa antaa ihon alle tai verenkiertoon. Jos samalla rokotuskerralla annetaan useita rokotteita, ne on annettava eri kohtaan.
Nimenrix sisältää 5 mikrogrammaa kunkin neljän serotyypin pinnan polysakkaridia, jotka on sidottu 44 mikrogrammaan kantajaproteiinina toimivaa tetanustoksoidia. Rokote sisältää myös merkittävän määrän natriumkloridia.
Menveo sisältää 5 mikrogrammaa kutakin C-, W-135, ja Y-serotyyppien pintaoligosakkaridia. Oligosakkaridit on sidottu kantajaproteiinina toimivaan CRM197-kurkkumätätoksoidiin, jota on 3,3–12,5 mikrogrammaa kutakin serotyyppiä kohti. Lisäksi annoksessa on 10 mikrogrammaa A-serotyypin pintaoligosakkaridia sidottuna 16,7–33,3 mikrogrammaan CRM197-proteiinia. Myyntipakkauksessa A-komponentti on kylmäkuivattuna jauheena, joka sekoitetaan muut komponentit sisältävään liuokseen ennen käyttöä.
Molemmat valmisteet sisältävät lisäksi suoloja ja vettä.
Nimenrixiä käytettäessä yli 6kk ikäiselle riittävään suojaan riittää yksi pistos. Tehosterokote annetaan 2 kk kuluttua ensimmäisestä 6 viikon – 6 kuukauden ikäisille. Menveoa käytettäessä yli 2-vuotiaille riittää yksi pistos. Rokotetta ei ole tutkittu alle kaksivuotialla.
Rokotteet > B-serotyyppirokotteet

Bexsero ja Trumenba eivät ole keskenään vaihtokelpoisia vaan rokote ja tehosteet on annettava samalla valmisteella. Kummankin rokotteen annostilavuus on 0,5 millilitaa ja ne annetaan pistoksena lihakseen. Rokotteita ei saa antaa ihon alle. Jos samalla rokotuskerralla annetaan useita rokotteita, ne on annettava eri kohtaan.
Bexsero sisältää yhdistelmä‑DNA ‑tekniikalla kolibakteereissa tuotettua NHBA‑fuusioproteiinia, NadA‑proteiinia ja fHbp‑fuusioproteiinia 5 mikrogrammaa kutakin sekä 25 µg NZ98/254-kannan ulkokalvovesikkeleitä. Kaikki komponentit on kiinnitetty alumiinihydroksidiin, jonka määrä vastaa 0,5 milligrammaa alumiinia.
Trumenba sisältää yhdistelmä‑DNA ‑tekniikalla kolibakteereissa tuotettua B-serotyypin meningokokin A- ja B-alaperheiden fHbp-fuusioproteiinia 69 mikrogrammaa kumpaakin. Proteiinit on kiinnitetty alumiinifosfaattiin, jonka määrä vastaa 0,25 milligrammaa alumiinia. Rokote sisältää polysorbaatti 80:tä.
Bexseroa annetaan 2–50 -vuotiaille kaksi annosta vähintään kuukauden välein. 6–11 kuukauden ikäisille annetaan kolme annosta vähintään 2 kuukauden välein. 12–23 kuukauden ikäislle toinen annos annetaan 2 kk jälkeen ja kolmas 12–23 kuukautta toisen rokotuskerran jälkeen. Rokotteen hyödystä yli 50-vuotiaille ei ole tietoa.
Trumenbaa annetaan yli 10-vuotaille joko kaksi annosta 6 kk välein tai kolme annosta, siten että ensimmäinen tehoste annetaan 1 kk ensimmäisen annoksen jälkeen ja toinen 4 kk toisen annoksen jälkeen.
Suojan kesto ja teho

Kovin tarkasti meningokokkirokotteiden antaman suojan kestoa ei toistaiseksi tunneta. Nykyiset konjugaattirokotteet antanevat pitkäkestoisen suojan useimpia serotyyppejä vastaan ja jos altistuminen taudille jatkuu, viiden vuoden tehosteajan katsotaan riittävän. Suoja A-serotyypin meningokokkia vastaan vaikuttaa kuitenkin olevan selvästi heikompi ja henkilöille, jotka altistuvat juuri A-serotyypille suositellaan tehosterokotuksen ottamista kolmen vuoden välein. Vanhojen polysakkaridirokotteiden antama suoja oli lyhyt, korkeintaan viisi vuotta.
Euroopassa C-serotyyppirokotteen käyttöönotto 2000-luvun alkupuolella on vähentänyt tautitapausten määrää huomattavasti. C-serotyyppirokotteen etuna se estää myös nielukantajuutta ja mahdollistaa laumasuojan kehittymisen.
Vuonna 2010 Afrikan meningiittivyöhykeellä käyttöön otetulla, Serum Institute of Indian valmistamalla MenAfriVac A-serotyyppirokotteella on saatu vaikuttavia tuloksia. Kun vuonna 1996 A-serotyypin aiheuttamia sairastumisia tavattiin rokoteohjelman maissa yli 250 000 tapausta, vuonna 2015 tapauksia raportoitiin enää 80. Rokote on hyvin kustannustehokas, sillä yksi annos maksaa alle 0,50 yhdysvaltain dollaria. Alueella esiintyy silti edelleen etenkin W-, X- ja C-serotyyppien aiheuttamaa meningokokkitautia.
Suomessa annetaan palveluksen alussa varusmiehille meningokokkirokote, joka suojaa tavallisimpia serotyyppejä vastaan.
Vasta-aiheet ja haitat

Rokotetta ei saa antaa henkilölle, joka on saanut anafylaktisen reaktion aikaisemmasta meningokokkirokotteesta tai muusta vastaavia aineosia sisältävästä rokotteesta. Rokotusta tulee siirtää, jos rokotettavalla on kuumetta tai kuumeinen infektio.
Bexsero-ruiskun suojakorkin lateksi saattaa aiheuttaa oireita pahoin luonnonkumille allergisille. Bexsero saattaa myös sisältää jäämiä kanamysiini-antibiootista. Alle 2-vuotiaille lapsille voidaan antaa parasetamolia rokotusta mahdollisesti seuraavan kuumereaktion varalta.
Jos Nimenrixiä ei voida antaa samanaikaisesti jäykkäkouristusrokotteen kanssa, sen ja jäykkäkouristusrokotteen välillä on oltava vähintään kuukauden väli.
Muutoin rokotteet ovat hyvin siedettjä ja turvallisia myös raskaana oleville. Pistoskohdan ohimenevät paikallisreaktiot ovat tavallisia eivätkä estä tehosteiden antamista.
The Gazette (sanomalehti)

| The Gazette |
| --- | --- |


Lehtityyppi:  sanomalehti
ISSN:  ISSN 0384-1294
Perustettu:  3. kesäkuuta 1778
Päätoimittaja:  Marilena Lucci
Kotimaa:  Kanada
Ilmestymistiheys:  ma-la
Kieli:  Englanti
Aiheesta muualla
OCLC
Westmountissa sijaitseva patsas, joka esittää miestä lukemassa The Gazettea.
The Gazette, aiemmin myös Montreal Gazette, on kanadalainen englanninkielinen Postmedia Networkin omistama sanomalehti, jota julkaistaan Kanadan Montrealissa.
The Gazette on ainoa Montrealissa julkaistava englanninkielinen sanomalehti. Fleury Mesplet’n vuonna 1778 perustama lehti on Quebecin vanhin sanomalehti ja koko Kanadan vanhin edelleen painossa oleva lehti.lähde?
The Gazetten kohderyhmä on pääasiassa Quebecin englanninkielinen väestö.
The Gazette vaihtoi nimensä vuonna 2014 Montreal Gazetteksi, mutta otti vanhan nimensä The Gazette uudelleen käyttöön 2023 joulukuussa.
Päätoimittajat

Mark Harrison (1977–1989)
Norman Webster (1989–1993)
Joan Fraser (1993–1996)
Alan Allnutt (1996–2000)
Peter Stockland (2000–2004)
Andrew Phillips (2004–2009)
Raymond Brassard (2010–2013)
Lucinda Chodan (2013–2022)
Bert Archer (2022–2023)
Marilena Lucci (2023–)
Moraalidilemma

Yksityiskohta maalauksesta Sokrateen kuolema (Jacques-Louis David, 1787): Sokrates joutuu valitsemaan opetustensa kieltämisen ja perheensä hylkäämisen välillä.
Moraalidilemma tai eettinen dilemma on eettinen ongelmatilanne, jossa on kaksi tai useampi mahdollinen ratkaisu, mutta joista jokainen on moraalisesti ongelmallinen. Filosofisessa keskustelussa moraalidilemmalla viitataan usein tilanteeseen, jossa kaksi tai useampi moraalista periaatetta ovat keskenään ristiriidassa, eikä ole selvää mikä periaate on ensisijainen.
Moraalidilemmojen ratkaiseminen

Moraalidilemmojen ratkaisemiseen on esitetty useita erilaisia lähestymistapoja. Tilannetta voidaan lähestyä analysoimalla ja pyrkimällä kumoamaan paradoksi loogisen päättelyn avulla. Toinen tapa on arvottaa vaihtoehdot ja valita niistä se, joka tuottaa suurimman mahdollisen hyvän tai pienimmän mahdollisen pahan. Usein dilemman voi myös ratkaista etsimällä kolmannen vaihtoehdon, joka välttää alkuperäisten ratkaisujen moraaliset ongelmat.
Moraaliteoreettinen keskustelu

Joidenkin moraaliteoreettisten näkemysten mukaan hyvän moraaliteorian pitäisi olla niin selkeä, ettei varsinaisia moraalidilemmoja voisi syntyä - teorian pitäisi aina kyetä osoittamaan mikä on oikein ja mikä väärin. Yleisempi näkemys kuitenkin on, että moraalidilemmat ovat todellisia tilanteita, joissa voi olla sovellettavissa useampi moraalinen periaate.
Esimerkkejä

Moraalidilemmoja voi esiintyä monenlaisissa arkipäivän tilanteissa, kuten:
Tilanteessa jossa rehellinen vastaus pahoittaisi toisen mielen
Työelämässä kohdattavat eettiset ristiriidat
Sosiaalisten suhteiden ristiriitatilanteet
Painonnosto kesäolympialaisissa 2024

Painonnosto oli Pariisissa 2024 kesäolympialaisten ohjelmassa 27:ttä kertaa. Painonnostossa kilpailtiin 7.– 11. elokuuta 2024. Kilpailut käytiin Paris Expo Porte de Versaillesissa. Painonnoston ohjelmaan oli tehty merkittäviä muutoksia, kun painoluokkia oli vähennetty neljästätoista kymmeneen. Sekä naisille että miehille oli Pariisissa viisi painoluokkaa.
Aikataulu

Lähde:
|  | Ke 7 | To 8 | Pe 9 | La 10 | Su 11 |
| --- | --- | --- | --- | --- | --- |
| Miehet | 61 kg | 73 kg | 89 kg | 102 kg   Yli 102 kg |  |
| Naiset | 49 kg | 59 kg | 71 kg | 81 kg | Yli 81 kg |
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Kiina | 5 | 0 | 0 | 5 |
| 2. |  Bulgaria | 1 | 0 | 1 | 2 |
| 2. |  Yhdysvallat | 1 | 0 | 1 | 2 |
| 4. |  Georgia | 1 | 0 | 0 | 1 |
| 4. |  Indonesia | 1 | 0 | 0 | 1 |
| 4. |  Norja | 1 | 0 | 0 | 1 |
| 7. |  Thaimaa | 0 | 2 | 1 | 3 |
| 8. |  Kolumbia | 0 | 2 | 0 | 2 |
| 9. |  Armenia | 0 | 1 | 0 | 1 |
| 9. |  Egypti | 0 | 1 | 0 | 1 |
| 9. |  Etelä-Korea | 0 | 1 | 0 | 1 |
| 9. |  Kanada | 0 | 1 | 0 | 1 |
| 9. |  Romania | 0 | 1 | 0 | 1 |
| 9. |  Uzbekistan | 0 | 1 | 0 | 1 |
| 15. |  Ecuador | 0 | 0 | 2 | 2 |
| 16. |  Bahrain | 0 | 0 | 1 | 1 |
| 16. |  Iso-Britannia | 0 | 0 | 1 | 1 |
| 16. |  Italia | 0 | 0 | 1 | 1 |
| 16. |  Kiinan Taipei | 0 | 0 | 1 | 1 |
| – |  Yksittäiset neutraalit urheilijat | 0 | 0 | 1 | 1 |
| Yhteensä | Yhteensä | 10 | 10 | 10 | 30 |
Mitaliyhteenveto > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 61 kg   tiedot |  Li Fabin Kiina (CHN) | 310 kg |  Theerapong Silachai Thaimaa (THA) | 303 kg |  Hampton Morris Yhdysvallat (USA) | 298 kg |
| 73 kg   tiedot |  Rizki Juniansyah Indonesia (INA) | 354 kg |  Weeraphon Wichuma Thaimaa (THA) | 346 kg |  Božidar Andreev Bulgaria (BUL) | 344 kg |
| 89 kg   tiedot |  Karlos Nasar Bulgaria (BUL) | 404 kg  WR, OR |  Yeison López Kolumbia (COL) | 390 kg |  Antonino Pizzolato Italia (ITA) | 384 kg |
| 102 kg   tiedot |  Liu Huanhua Kiina (CHN) | 406 kg |  Akbar Joʻrayev Uzbekistan (UZB) | 404 kg |  Jauheni Tsih’antsou Yksittäiset neutraalit urheilijat (AIN) | 402 kg |
| Yli 102 kg   tiedot |  Laša Talakhadze Georgia (GEO) | 470 kg |  Varazdat Lalajan Armenia (ARM) | 467 kg |  Gor Minasyan Bahrain (BRN) | 461 kg |
Mitaliyhteenveto > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 49 kg   tiedot |  Hou Zhihui Kiina (CHN) | 206 kg |  Mihaela Cambei Romania (ROU) | 205 kg |  Surodchana Khambao Thaimaa (THA) | 200 kg |
| 59 kg   tiedot |  Luo Shifang Kiina (CHN) | 241 kg OR |  Maude Charron Kanada (CAN) | 236 kg |  Kuo Hsing-chun Kiinan Taipei (TPE) | 235 kg |
| 71 kg   tiedot |  Olivia Reeves Yhdysvallat (USA) | 262 kg |  Mari Sánchez Kolumbia (COL) | 257 kg |  Angie Palacios Ecuador (ECU) | 256 kg |
| 81 kg   tiedot |  Solfrid Koanda Norja (NOR) | 275 kg OR |  Sara Ahmed Egypti (EGY) | 268 kg |  Neisi Dajomes Ecuador (ECU) | 267 kg |
| Yli 81 kg   tiedot |  Li Wenwen Kiina (CHN) | 309 kg |  Park Hye-jeong Etelä-Korea (KOR) | 299 kg |  Emily Campbell Iso-Britannia (GBR) | 288 kg |
Melon vesivoimalaitos

| Melon vesivoimalaitos |
| --- | --- |
 Voimalaitoksen voi ohittaa veneet kantaen
Valtio:  Suomi 
Sijainti:  Nokia 
Koordinaatit:  61°27′47″N, 23°26′13″E
Rakentaminen alkoi:  1968 
Valmistunut:  1971 
Perustaja:  Oy Nokia Ab 
Pääurakoitsija:  Perusyhtymä Oy 
Suunnittelija:  Imatran Voima Oy 
Omistaja:  Pohjolan Voima Oy 
Pato
Tyyppi:  säännöstelypato, gravitaatiopato (betoni), maapato
Vesistö:  Kokemäenjoen vesistö
Joki tai koski:  Nokianvirta
Valuma-alue:  17 073 km²  
Keskivirtaama:  135 m³/s  
Pituus:  119  m 
Juoksutuskanavia:  1
Tyyppi:  ohijuoksutustunneli 
Yläpuolinen patoallas
Nimi:  Pyhäjärvi 
Järvinumero:  35.211.1.001
Pituus:  119  m 
Pinta-ala:  121,605 km²  
Kokonaistilavuus:  0,66866 km³  
Syvyys:  50,16 m (suurin) 
Keskikorkeus:  77,2 m  mpy. 
:  (75,50–77,15 m mpy.)
Alapuolinen allas
Nimi:  Kulovesi
Pinta-ala:  36,42 km²  
Kokonaistilavuus:  0,2584 km³ 
Syvyys:  36,7 m (suurin) 
Keskikorkeus:  57,5 m mpy. 
:  (56,75–57,65 m mpy.)
Voimalaitos
Tyyppi:  säännöstelyvoimalaitos
Käyttötarkoitus:  vesivoima, säätövoima
Pudotuskorkeus:  19,7 m  
Rakennevirtaama:  420 m³/s  
Turbiinit:  2 × Kaplan (34 MW) 
Kapasiteetti:  67,9 MW  
Vuosituotanto:  200 GWh 
 fiMelon vesivoimalaitos 
Melon vesivoimalaitos on Pirkanmaan Nokialla Nokianvirrassa sijaitseva vesivoimalaitos, joka on toimintansa perusteella säännöstelyvoimalaitos. Voimalan omistaa kokonaan Pohjolan Voima.
Vesistöjärjestelyt

Voimala sijaitsee Nokianvirrassa, joka laskee Pyhäjärvestä Kuloveteen. Nokianvirta on alle 9 kilometriä pitkä vuolas joki, joka on muodostunut leveään kallioruhjeeseen. Voimala sijaitsee siinä 5,4 kilometriä Pyhäjärven luusuasta. Voimalan vedensaanti on sikäli turvattu, että Vanajaveden–Pyhäjärven alueen (35.2) kautta tulee noin 17 000 neliökilometrin alalta Kokemäenjoen vesistön vesiä. Padon ala-altaaseen eli Kuloveteen laskee myös Ikaalisten reitin valuma-alueen (35.5) vedet Siuronkosken kautta.
Pyhäjärven säännöstely on aloitettu vuonna 1962 osana Vanajaveden säännöstelyä . Kun voimalaitoksen toimintaa alettiin 1960-luvulla suunnitella, haettiin lupaa säännöstellä Pyhäjärveä voimataloutta silmällä pitäen, jotta voimalalla olisi käytettävissä tasaisesti vettä. Säännöstelyluvassa on Pyhäjärven säännöstelyväliksi merkitty 75,50–77,15 metriä mpy., mutta karttapaikassa on karttaan merkitty 75,82–77,37 metriä . Vedenpinnan korkeudet ovat 1990-luvulla pysyneet keskikorkeudella 76,84 metriä mpy..
Voimalaitos on laajan varastoaltaansa varassa voinut harjoittaa säätövoimaa eli se on voinut toimia sähköntoimittajana sähkönkulutuksen huippuhetkinä ja jopa pysäyttää vesivoiman tuotantonsa kysynnän ollessa heikkoa. Voimalan kautta kulkeneen veden määrissä on siksi ollut suuria vaihteluita. Vaikka voimalan vuotuinen keskivirtaama on ollut noin 135 kuutiometriä sekunnissa (m³/s), on vuorokauden tai viikoittainen vaihtelu voinut olla 300–400 m³/s, mutta toisinaan vettä ei ole liikkunut lainkaan. Säännöstelyn seurauksena kevättulvia ei käytännössä ole lainkaan. Vedenpinnan lyhytaikaiset vaihtelut ovat sekä Pyhäjärvessä että Kulovedessä olleet korkeintaan 30 senttimetriä. Tähän päästäkseen on voimalan pitänyt kasvattaa kevään juoksutusta 30 % luontaiseen juoksutukseen verrattuna ja vähentää kesäjuoksutusta 22 % luontaiseen verrattuna .